《高师鲁以诗求鹤膝杖且有诗坛寻盟之语戏次其》
宋代·陈棣

莫将好语趁时名，宝唾联篇得我惊。
酬唱蜂腰徒自苦，弃捐鹤膝太无情。
故人何止十年别，上座曾同千里行。
散策寻幽江上路，何时归践白鸥盟。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。